stanford-oval/wikipedia huggingface dataset:
ซานติโน มาเรลลา
ประวัติมวยปล้ำอาชีพ

ซานติโนได้เปิดตัวครั้งแรกในรอว์ (16 เมษายน 2007) โดยมาเป็นคนดูในสนามและถูกวินซ์ แม็กแมนเรียกให้ขึ้นมาบนเวที เพื่อชิงแชมป์อินเตอร์คอนติเนนทัลกับอูมากา เจ้าของตำแหน่งในตอนนั้น ในแมตช์ไม่มีกฎกติกา ระหว่างแมตช์ บ็อบบี แลชลีย์ออกมาช่วยซานติโน โดยเล่นงานอูมากา เอาเก้าอี้ตีใส่อูมากา 3 ที และสเปียร์ใส่อูมากา และลากซานติโนมากดจนเป็นฝ่ายเอาชนะอูมากา และคว้าแชมป์อินเตอร์เป็นสมัยแรกได้สำเร็จ ก่อนจะเสียแชมป์คืนให้กับอูมากา ในวันที่ 2 กรกฎาคม 2007 วันที่ 17 สิงหาคม 2008 ซานติโนได้คว้าแชมป์อินเตอร์มาเป็นสมัยที่ 2 โดยการเอาชนะโคฟี คิงส์ตัน ในรอว์ (10 พฤศจิกายน 2008) ซานติโนก็เสียแชมป์ให้กับวิลเลียม รีกัล
ในรอยัลรัมเบิล (2009) ซานติโนได้เข้าร่วมแข่นขันรอยัลรัมเบิลโดยออกมาเป็นคนที่ 28 แต่ก็ถูกเคนเหวี่ยงลงจากเวทีในเวลาสั้นที่สุดคือ 1 วินาที ซึ่งทำลายสถิติของเดอะวอร์ลอร์ดที่ทำไว้ 2 วินาทีในรอยัลรัมเบิล (1989) ในเรสเซิลเมเนีย ครั้งที่ 25 ซานติโนได้เป็นผู้ชนะดีวาส์แบทเทิลรอยัลโดยเหวี่ยงเบท ฟีนิกซ์กับเมลินา 2คนสุดท้ายออกจากเวที และได้ครองมงกุฎมิสเรสเซิลเมเนีย โดยซานติโนได้แอบปลอมเป็นผู้หญิงในบทน้องสาวชื่อซานตินา มาเรลลา ปี 2010 ซานติโนได้ร่วมทีมกับวลาดิเมียร์ คอซลอฟ และสามารถคว้าแชมป์แท็กทีม WWE เป็นสมัยแรก โดยการเอาชนะฮีท สเลเตอร์และจัสติน เกเบรียลก่อนจะเสียคืนในอิลิมิเนชั่น แชมเบอร์ (2011) ในเรสเซิลเมเนีย ครั้งที่ 27ซานติโนจับคู่กับบิ๊กโชว์, เคน และโคฟี คิงส์ตันเอาชนะทีมเดอะคอร์ไปได้
ในสแมคดาวน์ 17 กุมภาพันธ์ 2012 ซานติโนได้เป็นผู้ชนะแบทเทิลรอยัลและได้เข้าร่วมชิงแชมป์โลกเฮฟวี่เวทในอิลิมิเนชั่น แชมเบอร์ (2012) แทนแรนดี ออร์ตันที่ได้รับบาดเจ็บ โดยซานติโนสามารถต่อสู้ยืนหยัดจนเหลือสองคนสุดท้ายกับแดเนียล ไบรอัน แต่สุดท้ายแล้วก็ไม่สามารถคว้าแชมป์มาได้ ในรอว์ 5 มีนาคม ซานติโนได้คว้าแชมป์ยูเอสสมัยแรกจากแจ็ก สแวกเกอร์ ในเรสเซิลเมเนีย ครั้งที่ 28ได้เข้าร่วมทีมของทีโอดอร์ ลองเจอกับทีมของจอห์น โลรีนายติสแบบแท็กทีม 12 คน สุดท้ายทีมของทีโอดอร์ ลองเป็นฝ่ายแพ้ ก่อนเริ่มรายการซัมเมอร์สแลม (2012)เสียแชมป์ยูเอสให้ซีซาโร
ซานติโนได้ประกาศรีไทร์เลิกปล้ำแล้วในเฮาส์โชว์ของ WWE เมื่อวันที่ 6 กรกฎาคม 2014 ในโตรอนโต ประเทศแคนาดา โดยเขาออกมาบอกกับแฟนๆว่า เขาต้องขอโทษที่ไม่สามารถขึ้นปล้ำคืนนี้ได้ เพราะล่าสุดเขาได้รับบาดเจ็บบริเวณคอเป็นครั้งที่ 3 แล้ว ซึ่งนั่นทำให้เขาไม่สามารถขึ้นปล้ำได้อีกต่อไป โดยก่อนหน้านี้เขาได้ให้สัมภาษณ์ไว้กับสื่อแห่งนึงเหมือนกันว่าอาชีพการเป็นนักมวยปล้ำของเขากำลังจบลง ทั้งนี้เขายังมีความสนใจและอยากทำงานอยู่กับ WWE เช่นเดิม แต่เป็นในบทบาทที่ไม่ใช่นักมวยปล้ำบนสังเวียน วันที่ 6 พฤษภาคม 2016 ซานติโนได้ถูกปล่อยตัวออกจาก WWE และได้กลับมาปล้ำประปรายตามค่ายอินดี้
สถาบันสอนศิลปะการต่อสู้

ในช่วงต้นอาชีพมวยปล้ำอาชีพของเขาได้รับการฝึกฝนและ Carelli ปล้ำ Battlarts เดิมในประเทศญี่ปุ่น เขาพร้อมด้วยกังฟูประกอบสตีเวนเจวงศ์และผู้จัดพิมพ์นิตยสารออกกำลังกายเทอร์รี่เฟรโดเปิด 15,000 ตารางฟุตสิ่งอำนวยความสะดวกการใช้งานหลายและห้องออกกำลังกายใน Mississauga ออนตาริเรียกว่า 'สถาบันสอนศิลปะการต่อสู้' ในเดือนกันยายนปี 2013 มันเป็นความแข็งแรงและเครื่องทั่วไป เช่นเดียวกับการฝึกอบรมในการผสมศิลปะการต่อสู้และมวยปล้ำอาชีพสอนโดยผู้ก่อตั้ง Battlartsดั้งเดิม ยูกิ อิชิกาวะ
ชีวิตส่วนตัว

คาเรลลีมีลูกสาวหนึ่งคนชื่อ Bianca ผู้ได้รับรางวัลการประกวดมิสทีนออนแทรีโอ-เวิลด์ ในปี 2013
แชมป์และรางวัล

DDT Pro-Wrestling
Ironman Heavymetalweight Championship (1 time)
Ohio Valley Wrestling
OVW Television Championship (2 times)
Pro Wrestling Illustrated
PWI ranked him No. 60 of the top 500 singles wrestlers in the PWI 500 in 2012
World Wrestling Entertainment / WWE
WWE Intercontinental Championship (2 times)
WWE United States Championship (1 time)
WWE Tag Team Championship (1 time) – with Vladimir Kozlov
Miss WrestleMania (2 time)
Wrestling Observer Newsletter
Best Gimmick (2007, 2008)
บันทึกสถิติการต่อสู้

| 0 | 1 | 2 |
| --- | --- | --- |
| Professional record breakdown | Professional record breakdown |  |
| 1 match |  wins | 1 loss |
| By knockout | 0 | 1 |
By submission: 0
By decision: 0
| Res>  | สถิติ | คู่ต่อสู้ | Method | Event | วันที่ | รอบ | เวลา | สถานที่ | หมายเหตุ |
| --- | --- | --- | --- | --- | --- | --- | --- | --- | --- |
| Loss | 0–1 | Takashi Ishino | KO (punch) | GCM CanD | 000000002004-10-24-0000ตุลาคม 24, 2004 | 1 | 0:26 | Tokyo, Japan |  |
ผลงานอื่นๆ

| ปี | เรื่อง | รับบท | หมายเหตุ |
| --- | --- | --- | --- |

| 2014 | Scooby-Doo! WrestleMania Mystery | Himself |  |
| 2014 | Jingle All the Way 2 | Claude |  |
แหล่งข้อมูลอื่น

ซานติโน มาเรลลา ที่ WWE.com
เว็บไซต์ทางการ
Anthony Carelli ที่อินเทอร์เน็ตมูวีเดตาเบส
Anthony Carelli at TV.com เก็บถาวร 2019-05-20 ที่ เวย์แบ็กแมชชีน
ธีรศักดิ์ กรรณสูต

| ธีรศักดิ์ กรรณสูต ม> ป.ช., ม.ว.ม. |
| --- | --- |


ประธานกรรมการการเลือกตั้ง
ดำรงตำแหน่ง 27 พฤศจิกายน 2540 – 26 พฤษภาคม 2544
ถัดไป: พลเอก ศิรินทร์ ธูปกล่ำ
 
ข้อมูลส่วนบุคคล
เกิด: 26 เมษายน พ.ศ. 2473 อำเภอนครชัยศรี จังหวัดนครปฐม ประเทศสยาม
เสียชีวิต: 7 มกราคม พ.ศ. 2553 (79 ปี) กรุงเทพมหานคร ประเทศไทย
ศาสนา: พุทธ
คู่สมรส: งามเพ็ญ กรรณสูต

ธีรศักดิ์ กรรณสูต (26 เมษายน พ.ศ. 2473 – 7 มกราคม พ.ศ. 2553)  อดีตประธานกรรมการการเลือกตั้ง ชุดที่ 1 ตั้งแต่ 27 พฤศจิกายน 2540 – หมดวาระ 26 พฤษภาคม 2544 มีผลงานควบคุมการเลือกตั้งจนลบคำสบประมาทว่า "กกต. คือ เสือกระดาษ" โดยการประกาศแขวนรายชื่อ 78 ว่าที่ ส.ว.ไม่ให้ผ่านการเลือกตั้งสมาชิกวุฒิสภาครั้งแรก เมื่อปี 2543 และการตรวจสอบ-แจกใบแดงให้ผู้สมัครจำนวนมากในการเลือกตั้งสมาชิกสภาผู้แทนราษฎร เมื่อปี 2544
ธีรศักดิ์ สมรสกับ งามเพ็ญ มีบุตรธิดา 3 คน คือ เพ็ญธิดา อินทรสุขศรี ธรานุช กรรณสูต-วงศ์ไวศยวรรณ และเธียรธำรง กรรณสูต ธีรศักดิ์ เสียชีวิตลงด้วยอาการหัวใจล้มเหลว ในเช้ามืดวันที่ 7 มกราคม พ.ศ. 2553 เวลาประมาณ 01.30 น. รวมอายุ 79 ปี 8 เดือน มีพิธีพระราชทานเพลิงศพเมื่อวันที่ 13 มีนาคม พ.ศ. 2553 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
การศึกษา

โรงเรียนสวนกุหลาบวิทยาลัย
เตรียมอุดมศึกษาจากมหาวิทยาลัยวิชาธรรมศาสตร์และการเมือง (เตรียมปริญญา ม.ธ.ก. รุ่น 8)
ปริญญาตรี ธรรมศาสตร์บัณฑิต คณะนิติศาสตร์ มหาวิทยาลัยธรรมศาสตร์
เนติบัณฑิตไทย สำนักอบรมศึกษากฎหมายแห่งเนติบัณฑิตยสภา
ปริญญาโท นิติศาสตร์มหาบัณฑิต คณะนิติศาสตร์ มหาวิทยาลัยธรรมศาสตร์
ปริญญาบัตรวิทยาลัยป้องกันราชอาณาจักร ว.ป.อ. รุ่น 27
นิติศาสตร์ดุษฎีบัณฑิตกิตติมศักดิ์ สาขานิติศาสตร์ มหาวิทยาลัยศรีปทุม
การทำงาน

ผู้พิพากษาศาลจังหวัดสุโขทัย
ผู้พิพากษาศาลจังหวัดสมุทรสาคร
ผู้พิพากษาหัวหน้าศาลจังหวัดอุทัยธานี
ผู้ช่วยผู้พิพากษาศาลฎีกา
ผู้พิพากษาหัวหน้าคณะในศาลอุทธรณ์
รองอธิบดีผู้พิพากษาศาลอาญา
ผู้พิพากษาศาลฎีกา
อธิบดีผู้พิพากษาศาลอาญาธนบุรี
อธิบดีผู้พิพากษาศาลแพ่ง จนเกษียณอายุราชการ
กรรมการ ป.ป.ป.
กรรมการองค์การอุตสาหกรรมป่าไม้
กรรมการบริษัท การบินไทย จำกัด (มหาชน)
กรรมการธนาคารดีบีเอสไทยทนุ
กรรมการธนาคารกรุงไทย
กรรมการเนติบัณฑิตยสภา
กรรมการตุลาการ (ก.ต.)
ประธานกรรมการการเลือกตั้ง (กกต.)  27 พฤศจิกายน พ.ศ. 2540 – 26 พฤษภาคม พ.ศ. 2544
ที่ปรึกษาในศาลอุทธรณ์
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2522 –  เหรียญจักรพรรดิมาลา (ร.จ.พ.)
แหล่งข้อมูลอื่น

http://www.ect.go.th/thai/ect/monument/ect1.html เก็บถาวร 2005-05-09 ที่ เวย์แบ็กแมชชีน
| ก่อนหน้า |  | ธีรศักดิ์ กรรณสูต |  | ถัดไป |
| --- | --- | --- | --- | --- |
| ไม่มี |  | ประธานกรรมการการเลือกตั้ง  (27 พฤศจิกายน พ.ศ. 2540 – 26 พฤษภาคม พ.ศ. 2544) |  | พลเอก ศิรินทร์ ธูปกล่ำ |
ตุลย์ สิทธิสมวงศ์

| ตุลย์ สิทธิสมวงศ์ |
| --- | --- |

เกิด: 19 ตุลาคม พ.ศ. 2508 (58 ปี)
สัญชาติ: ไทย
อาชีพ: อาจารย์, แพทย์
ผู้ช่วยศาสตราจารย์ นายแพทย์ ตุลย์ สิทธิสมวงศ์ (เกิดวันที่ 19 ตุลาคม พ.ศ. 2508) นักเคลื่อนไหวทางการเมือง นักวิชาการ และ แพทย์ชาวไทย จบการศึกษาจากโรงเรียนเซนต์คาเบรียล เป็นอาจารย์ประจำภาควิชา สูติศาสตร์-นรีเวชวิทยา หน่วยมะเร็งอวัยวะสืบพันธุ์สตรี คณะแพทยศาสตร์ จุฬาลงกรณ์มหาวิทยาลัย มีความชำนาญ ทางด้านมะเร็งวิทยาทางนรีเวช
ประวัติ

ตุลย์ ศึกษาในชั้นประถมต้นจนถึงมัธยมต้นที่โรงเรียนเซนต์คาเบรียล ศึกษามัธยมปลาย 3 ปีที่โรงเรียนเตรียมอุดมศึกษา และสอบเข้าคณะแพทยศาสตร์ เมื่อ พ.ศ. 2526 จนจบ แพทยศาสตร์บัณฑิต จุฬาลงกรณ์มหาวิทยาลัย เมื่อ พ.ศ. 2532 ได้รับวุฒิบัตรแสดงความรู้หรือความชำนาญในการประกอบ วิชาชีพเวชกรรม สาขาสูติศาสตร์-นรีเวชวิทยา แพทยสภา พ.ศ. 2536, ประกาศนียบัตรชั้นสูงทางคลินิกสาขาสูติศาสตร์-นรีเวชวิทยา จุฬาลงกรณ์มหาวิทยาลัย พ.ศ. 2534 และบรรจุเป็นอาจารย์ประจำคณะแพทยศาสตร์เมื่อ ปี พ.ศ. 2538
การเคลื่อนไหวทางการเมือง

ตุลย์เป็นหนึ่งในผู้ประสานงานเครือข่ายจุฬาฯ เชิดชูคุณธรรมนำประชาธิปไตย (จคป.) และเคยร่วมขึ้นเวทีร่วมกับกลุ่มพันธมิตรประชาชนเพื่อประชาธิปไตย (พธม.) เป็นผู้ประสานงานกลุ่มเคลื่อนไหวทางการเมืองภาคประชาชนหลายกลุ่ม  ในช่วงวิกฤตการเมืองท้ายสมัยรัฐบาล พ.ต.ท.ทักษิณ ชินวัตร เช่น เครือข่ายวิชาการเพื่อประชาธิปไตย (ควป.), เครือข่ายวิชาชีพสุขภาพเพื่อสังคม, กลุ่มนักวิชาการเพื่อประชาชน, เครือข่ายสมัชชาประชาชนทั่วประเทศ, กลุ่มนักวิชาการนักธุรกิจและประชาชน, แนวร่วมประชาชนต้านการนิรโทษกรรมฯ, ผู้นำกลุ่มประชาชนผู้รักชาติและความถูกต้อง, เครือข่ายพลเมืองอาสาปกป้องแผ่นดิน (เสื้อหลากสี) เป็นต้น อีกทั้งยังเป็นผู้ที่รักษา อิทธิพล สรวิทย์สกุล ที่บาดเจ็บจากการถูกรุมสหบาทาที่เซ็นทรัลเวิลด์ เมื่อวันที่ 21 สิงหาคม พ.ศ. 2549 ในเหตุการปะทะกันของฝ่ายผู้สนับสนุนนายกฯและฝ่ายต่อต้านฯ (ดูเพิ่ม "การขับไล่ ทักษิณ ชินวัตร ให้ลาออกจากตำแหน่งนายกรัฐมนตรี")  รวมถึงยังเข้าร่วมกับการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ด้วย (ดูเพิ่ม "วิกฤตการณ์การเมืองไทย พ.ศ. 2556–2557" )
นอกจากนั้น ตุลย์ ยังเป็นหนึ่งในคณะผู้ก่อตั้งศูนย์ศึกษาวิจัยและพัฒนากระบวนการยุติธรรมไทย จุฬาลงกรณ์มหาวิทยาลัย, เป็นกรรมาธิการและโฆษกคณะกรรมาธิการวิสามัญศึกษาและส่งเสริมการสร้างคุณธรรมและจริยธรรมแก่นักการเมือง ข้าราชการและประชาชน สภานิติบัญญัติแห่งชาติ, กรรมาธิการพิจารณาร่าง พ.ร.บ.มหาวิทยาลัยในกำกับของรัฐของจุฬาลงกรณ์มหาวิทยาลัย และเป็นผู้นำร่วมกับสภาคณาจารย์จุฬาลงกรณ์มหาวิทยาลัย คัดค้าน สนช. ในการผ่านร่าง พ.ร.บ. จุฬาลงกรณ์มหาวิทยาลัย อย่างเร่งรีบโดยไม่ฟังเสียงประชาคมจุฬาฯ
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2564 –  เหรียญจักรพรรดิมาลา (ร.จ.พ.)
ท่าอากาศยานนานาชาติเคปทาวน์

ท่าอากาศยานนานาชาติเคปทาวน์ (Cape Town International  Airport) ตั้งอยู่ที่เมืองเคปทาวน์ ประเทศแอฟริกาใต้ เป็นท่าอากาศยานที่มีผู้ใช้บริการมากเป็นอันดับ 2 ของแอฟริกาใต้ เป็นรองจากท่าอากาศยานนานาชาติโจฮันเนสเบิร์ก และยังเป็นท่าอากาศยานหลักของสายการบินเซาต์แอฟริกันแอร์เวย์
อาคารผู้โดยสาร และสายการบิน

กาตาร์แอร์เวย์
กูลูลาดอตคอม
เคแอลเอ็ม
เซาต์แอฟริกันแอร์เวย์
เซาต์แอฟริกันเอ็กซ์เพรส
เซาต์แอฟริกันแอร์ลิงก์
เนชั่นไวด์แอร์ไลน์
บริติช แอร์เวย์
คอมแอร์
ฟลายโกลบสแปน
มาเลเซียแอร์ไลน์
แมงโก
ลุฟต์ฮันซา
วันไทม์
เวอร์จิ้นแอตแลนติกแอร์เวย์
สิงคโปร์แอร์ไลน์
แอร์นามิเบีย
แอร์บอตสวานา
แอร์มอริเชียส
แอลทียูอินเตอร์เนชั่นเนล
แหล่งข้อมูลอื่น

ท่าอากาศยานนานาชาติเคปทาวน์ เก็บถาวร 2007-01-22 ที่ เวย์แบ็กแมชชีน (อังกฤษ)
นรลักษณ์

ตำรานรลักษณ์ เป็นตำราโหราศาสตร์ไทยประเภทหนึ่ง ว่าด้วยการทำนายลักษณะดีและร้ายของชายหญิงจากอวัยวะต่าง ๆ บนร่างกาย โดยเฉพาะอวัยะเกี่ยวกับระบบสืบพันธุ์ อันได้แก่ อวัยวะเพศ เต้านม ขนในที่ลับ น้ำกาม กลิ่นกาย และพฤติกรรมของบุคคล เช่น การเดิน การนั่ง การขับถ่ายปัสสาวะ การแสดงออกเรื่องเพศ เป็นต้น เพื่อพยากรณ์เจ้าของลักษณ์นั้น ๆ ในด้านต่าง ๆ เช่น  อายุ โชคลาภ ฐานะทางสังคม คู่ครอง บุตร โรคภัย และอาการผิดปกติต่าง ๆ เป็นต้น การดูลายมือการถือเป็นหนึ่งในนรลักษณ์ศาสตร์แต่เน้นที่สัณฐานของมือและลายเส้นต่าง ๆ ที่อยู่บนฝ่ามือเท่านั้น
สันนิษฐานว่าในสมัยโบราณน่าจะใช้ดูลักษณะผู้น้อยหรือบุคคลใต้บังคับบัญชาเพื่อรายงานให้ผู้เป็นใหญ่ได้ทราบว่าคนเช่นนั้นมีลักษณะที่เป็นคุณหรือเป็นโทษควรคบหาไว้วางใจหรือใช้งานหรือไม่ วรรณกรรมในกลุ่มตำรานรลักษณ์หลายฉบับ หลายสำนวนทั้งที่เป็นใบลาน สมุดไทยดำ สมุดไทยขาว สมุดถือเฝ้า และที่พิมพ์เผยแพร่เป็นหนังสือและสื่ออิเล็กทรอนิกส์แล้ว ต้นฉบับที่พบมีทั้งที่เป็นตำราดูลักษณะดีร้ายของบุคคลโดยเฉพาะและที่แทรกปะปนอยู่กับตำราอื่น ๆ อาทิ ตําราพรหมชาติ‎และตำราแพทย์แผนไทย
ท่าอากาศยานนานาชาติเฉิงตูชวงหลิว

แผนที่
ท่าอากาศยานนานาชาติเฉิงตูซวงหลิว (IATA: CTU, ICAO: ZUUU) (จีนตัวย่อ: 成都双流国际机场; จีนตัวเต็ม: 成都雙流國際機場; พินอิน: Chéngdū Shuāngliú Guójì Jīchǎng) เป็นท่าอากาศยานขนาดใหญ่ ตั้งอยู่ในเมืองเฉิงตู ประเทศจีน ตั้งอยู่ห่างจากตัวเมืองไปทางตะวันตกเฉียงใต้ประมาณ 16 กิโลเมตร ในเขตซวงหลิว
ในปี 2552 ท่าอากาศยานแห่งนี้ได้กลายเป็นท่าอากาศยานที่วุ่นวายที่สุดในภาคตะวันตกของจีน มีผู้โดยสารมาใช้บริการทั้งสิ้นกว่า 22,637,762 คน
เมื่อวันที่ 12 พฤษภาคม 2551 ท่าอากาศยานต้องปิดทำการชั่วคราว เนื่องจากเกิดเหตุแผ่นดินไหวในมณฑลเสฉวน พ.ศ. 2551
ในอนาคต ได้มีแผนการก่อสร้างท่าอากาศยานแห่งใหม่ที่เขตจินถัง ซึ่งจะประกอบด้วยรันเวย์ 5 รันเวย์ และเมื่อสร้างเสร็จแล้ว จะช่วยย่นเวลาในการเดินทางจากตัวเมืองเฉิงตูได้ 30 นาที
สายการบินและจุดหมายปลายทาง

| สายการบิน> ชื่อไทย | สายการบิน> ชื่ออังกฤษ | จุดหมายปลายทาง |
| --- | --- | --- |


|  การบินไทย (TG) | Thai Airways International | กรุงเทพมหานคร-สุวรรณภูมิ |
|  เคแอลเอ็ม (KL) | KLM | อัมสเตอร์ดัม |
|  จูนเยาแอร์ไลน์ (HO) | Juneyao Airlines | เซี่ยงไฮ้-หงเฉียว |
| เฉิงตูแอร์ไลน์ (EU) | Chendu Airlines | กว่างโจว กุ้ยหยาง คุนหมิง ฉางซา เป่ยไห่ เวินโจว หนานจิง หนานหนิง หนิงปอ อู่ฮั่น อู๋ซี |
|  ไชนาเซาเทิร์นแอร์ไลน์ (CZ) | China Southern Airlines | กว่างโจว กุ้ยหยาง กุ้ยหลิน จี๋หนาน เจิ้งโจว เซินเจิ้น ปักกิ่ง-แคปิตอล อู่ฮั่น |
|  ไชนาอีสเทิร์นแอร์ไลน์ (MU) | China Eastern Airlines | คุนหมิง ฉือเจียจวง จี๋หนาน ชิงเต่า ซีอาน เซี่ยงไฮ้-ผู่ตง ไท่หยวน เถิงชง หนานจิง หนิงปอ หลานโจว หางโจว เหอเฟย์ อู่ฮั่น |
|  ไชนาแอร์ไลน์ (CI) | China Airlines | ไทเป-เถาหยวน |
|  ซานตงแอร์ไลน์ (SC) | Shandong Airlines | จี๋หนาน ชิงเต่า |
| ซิลค์แอร์ (MI) | Silk Air | สิงคโปร์ |
|  เซินเจิ้นแอร์ไลน์ (ZH) | ShenZhen Airlines | กว่างโจว เซินเจิ้น หนานหนิง |
|  เซี่ยงไฮ้แอร์ไลน์ (FM) | Shanghai Airlines | เซี่ยงไฮ้-ผู่ตง เซี่ยงไฮ้-หงเฉียว |
|  เซียะเหมินแอร์ไลน์ (MF) | Xiamen Airlines | ฉางซา เซียะเหมิน ฝูโจว หางโจว อู่ฮั่น |
| ดรากอนแอร์ (KA) | Dragon Air | ฮ่องกง |
| ทรานส์เอเชียแอร์เวย์ (GE) | TransAsia Airways | ไทเป-เถาหยวน |
| ลัคกี้แอร์ (8L) | Lucky Air | คุนหมิง เทียนจิน |
| สปริงแอร์ไลน์ (9U) | Spring Airlines | ฉือเจียจวง เสิ่นหยาง |
| เสฉวนแอร์ไลน์ (3U) | Sichuan Airlines | กว่างโจว กุ้ยหยาง คุนหมิง จี๋หนาน เจิ้งโจว ฉงชิ่ง ฉางซา ชิงเต่า ซานย่า ซีชาง ซีหนิง ซูโจว เซินเจิ้น เซียะเหมิน เซี่ยงไฮ้-ผู่ตง เทียนจิน ไท่หยวน ปักกิ่ง-แคปิตอล ลี่เจียง เวินโจว หนานจิง หนานชาง หนานหนิง หลานโจว หางโจว เหอเฟย์ ไหโข่ว อิ๋นชวน อีชาง ฮ่องกง |
| ไห่หนานแอร์ไลน์ (HU) | Hainan Airlines | ฉางซา ซานย่า เซินเจิ้น ปักกิ่ง-แคปิตอล ไหโข่ว |
| แอร์ไชนา (CA) | Air China | กรุงเทพมหานคร-สุวรรณภูมิ กว่างโจว กาฐมัณฑุ กุ้ยหยาง กุ้ยหลิน คุนหมิง จิ่วไจ้โกว เจิ้งโจว ฉางฉือ ฉางชุน ฉางซา ชิงเต่า ซานย่า ซีชาง ซีหนิง ซีอาน เซินเจิ้น เซียะเหมิน โซล ต้าเซี่ยน ต้าเหลียน โตเกียว เทียนจิน ไทเป ไท่หยวน ฝูโจว พานจือฮัว ลาซา ลี่เจียง เวินโจว สิงคโปร์ เสิ่นหยาง หนานจิง หนานชาง หนานหนิง หลานโจว หลินจือ  หางโจว เหอเฟย์ ไหโข่ว อวิ้นเฉิง อิ๋นชวน อุรุมชี อู่ฮั่น โอซะกะ ฮ่องกง ฮาร์บิน ฮูฮอต |
| แอร์มาเก๊า (NX) | Air Macao | มาเก๊า |
| แอร์เอเชียเอ็กซ์ (D7) | AirAsia X | กัวลาลัมเปอร์ |
| เอเชียน่าแอร์ไลน์ (OZ) | Asiana Airlines | โซล-อินชอน |
| โอเคแอร์เวย์ (BK) | Okay Airways | เทียนจิน |
สายการบินและจุดหมายปลายทาง > ขนส่งสินค้า

| สายการบิน> ชื่อไทย | สายการบิน> ชื่ออังกฤษ | จุดหมายปลายทาง |
| --- | --- | --- |
| แอร์ไชนาคาร์โก (CA) | Air China Cargo | เซี่ยงไฮ้-ผู่ตง ปักกิ่ง-แคปิตอล |
| เจดคาร์โกอินเตอร์แนชั่นแนล (JI) | Jade Cargo International | ดูไบ แฟรงก์ฟูร์ต เวียนนา อัมสเตอร์ดัม ฮ่องกง |
นรรมทา พจาโอ อางโทลนะ

เขื่อนสรทาร สโรวาร
นรรมทา พจาโอ อางโทลนะ (อักษรโรมัน: Narmada Bachao Andolan) เป็นขบวนการทางสังคมในประเทศอินเดีย ที่นำโดยชาวชนเผ่า (อาทิวาสี), เกษตรกร, นักเคลื่อนไหวด้านสิ่งแวดล้อม และ สิทธิมนุษยชน เพื่อต่อต้านโครงการการสร้างเขื่อนขนาดใหญ่จำนวนมากตามแม่น้ำนรรมทา ซึ่งไหลผ่านรัฐคุชราต มัธยประเทศ มหาราษฏระ ของประเทศอินเดีย
เขื่อนสรทาร สโรวาร ในรัฐคุชราต เป็นหนึ่งในเขื่อนที่ใหญ่ที่สุดบนแม่น้ำนรรมทา และเป็นหนึ่งในเป้าหมายหลักของขบวนการในระยะแรก เขื่อนนี้ป็นส่วนหนึ่งของโครงการเขื่อนแม่น้ำนรรมทา (Narmada Dam Project) ซึ่งมีเป้าหมายหลักเพื่อให้การชลประทานและไฟฟ้าแก่ผู้คนในรัฐต่าง ๆ ที่แม่น้ำไหลผ่าน รูปแบบการรณรงค์ของนรรมทา พจาโอ อางโทลนะ มีทั้งการดำเนินการในชั้นศาล, การอดอาหารประท้วง การเดินขบวน และการรวบรวมการสนับสนุนจากบุคคลมีชื่อเสียงในวงการศิลปะและภาพยนตร์ ขบวนการนี้ ตลอดจนผู้นำคนสำคัญ เมธา ปัฏกร และ บาบา อามเต ได้รับรางวัลไรต์ไลฟลิฮูดในปี 1991
ตามแผนของรัฐบาลอินเดียในปี 1979 มีการวางแผนก่อสร้างเขื่อนตามแม่น้ำนรรมทาขึ้น ประกอบด้วยเขื่อใหญ่ 30 แห่ง, กลาง 135 แห่ง, เล็ก 3000 แห่ง ภายใต้ข้อสันนิษฐานว่าเขื่อนในโครงการจะช่วยผันน้ำให้แก่ประชากรราวสี่สิบล้านคนในพื้นที่ และสร้างกระแสไฟฟ้าสำหรับพื้นที่โดยรอบ ในปี 1985 เมธา ปัฏกร และคณะ เดินทางเยือนเขื่อนสรทาร สโรวาร และพบว่าโครงการถูกพักเพื่อตรวจสอบโดยคำสั่งของกระทรวงสิ่งแวดล้อมและการป่าไม้ เนื่องจาก “ไม่สามารถเติมเต็มข้อกำหนดทางสิ่งแวดล้อมพื้นฐาน และขาดการสำรวจแผนที่สำคัญโดยสมบูรณ์” รวมถึงผู้ที่จะได้รับผลกระทบจากโครงการเขื่อนนี้ ไม่เคยได้รับข้อมูลเกี่ยวกับโครงการ ได้รับก็เพียงข้อเสนอในการบรรเทา ตลอดจนไม่เคยมีการสำรวจและปรึกษากับชาวบ้านในพื้นที่ คณะของเมธาได้ทำการค้นคว้าเพิ่มเติมจนท้ายที่สุดได้ข้อสรุปว่าหน่วยงานรัฐที่รับผิดชอบการสร้างเขื่อนไม่ได้ผ่านขบวนการตรวจสอบและประเมินที่เกี่ยวกับผลกระทบหลังการสร้างเขื่อน
นอกจากนรรมทา พจาโอ อางโทลนะ แล้ว ยังมีองค์การที่มีเป้าหมายร่วมกัน ทั้งในแง่ของการชดเชยผู้ที่ได้รับผลกระทบจากเขื่อนอย่างไม่เป็นธรรม ไปจนถึงในแง่ของการต่อต้านการสร้างเขื่อนไปเลย เช่น นรรมทา อสัรครัสตะ สมิติ (Narmada Asargrastha Samiti; નર્મદા અસરગ્રસ્ત સમિતિ) ในรัฐคุชราต, นรรมทา ฆาฏี นวนิรมาณ สมิตี (Narmada Ghati Nav Nirman Samiti; नर्मदा घाटी नवनिर्माण समिती) ในรัฐมัธยประเทศ และ นรรมทา ธรณครัสตะ สมิตี (Narmada Dharangrastha Samiti; नर्मदा धरणग्रस्त समिती) ในรัฐมหาราษฏระ
ท่าอากาศยานนานาชาติเจิ้งโจวซินเจิ้ง

ท่าอากาศยานนานาชาติเจิ้งโจวซินเจิ้ง (IATA: CGO, ICAO: ZHCC) (จีน: 郑州新郑国际机场; พินอิน: Zhèngzhōu Xīnzhèng Guójì Jīchǎng) เป็นท่าอากาศยานหลักของเมืองเจิ้งโจว มณฑลเหอหนาน สาธารณรัฐประชาชนจีน
ท่าอากาศยานนานาชาติเจิ้งโจวซินเจิ้ง อยู่ห่างจากตัวเมืองเจิ้งโจว ไปทางตะวันออกเฉียงใต้ 37 กิโลเมตร ท่าอากาศยานแห่งนี้เปิดใช้เมื่อวันที่ 28 สิงหาคม ค.ศ.1997 ซึ่งถือเป็นท่าอากาศยานนานาชาติแห่งที่ 21 ของประเทศจีน เพื่อใช้งานแทนท่าอากาศยานตงเจียว ที่ตั้งอยู่ใกล้กับใจกลางเมืองเจิ้งโจว
ท่าอากาศยานแห่งนี้เที่ยวบินที่ให้บริการทั้งในประเทศและในภูมิภาคจากท่าอากาศยานใหญ่ๆ ในประเทศจีน และยังมีเที่ยวบินขนส่งสินค้าไปยังภูมิภาคตะวันออกกลางและแอฟริกาเหนือ ตลอดจนเที่ยวบินเช่าเหมาลำมายังประเทศไทยในช่วงฤดูท่องเที่ยวอีกด้วย
สายการบินและจุดหมายปลายทาง

| สายการบิน> ชื่อไทย | สายการบิน> ชื่ออังกฤษ | จุดหมายปลายทาง |
| --- | --- | --- |
| การบินไทยสมายล์ (WE) | Thai Smile Airway | กรุงเทพ |
| โคเรียนแอร์ (KE) | Korean Air | โซล-อินชอน |
| ไชนาเซาเทิร์นแอร์ไลน์ (CZ) | China Southern Airlines | กว่างโจว กุ้ยหยาง ฉงชิ่ง ชิงเต่า ต้าเหลียน ปักกิ่ง ไหโข่ว อุรุมชี ฮ่องกง |
| ไชนาอีสเทิร์นแอร์ไลน์ (MU) | China Eastern Airlines | คุนหมิง หนานจิง เซี่ยงไฮ้-ผู่ตง เซี่ยงไฮ้-หงเฉียว |
| เซินเจิ้นแอร์ไลน์ (ZH) | Shanzhen Airlines | กว่างโจว เซินเจิ้น เสิ่นหยาง |
| เซียะเหมินแอร์ไลน์ (MF) | Xiamen Airlines | ฝูโจว เซียะเหมิน เสิ่นหยาง หลานโจว หางโจว ฮาร์บิน |
| เซี่ยงไฮ้แอร์ไลน์ (FM) | Shanghai Airlines | เซี่ยงไฮ้-หงเฉียว |
| แมนดารินแอร์ไลน์ (AE) | Mandarin Airlines | ไทเป-เถาหยวน |
| เวสต์แอร์ (PN) | West Airlines | กรุงเทพ-สุวรรณภูมิ |
| ลัคกีแอร์ (8L) | Lucky Air | คุนหมิง ฮาร์บิน |
| ไห่หนานแอร์ไลน์ (HU) | Hainan Airlines | กว่างโจว ซานย่า เซินเจิ้น เซียะเหมิน ไหโข่ว อุรุมชี |
| อีวีเอแอร์ (BR) | EVA Air | ไทเป-เถาหยวน |
| แอร์ไชนา (CA) | Air China | เฉิงตู ปักกิ่ง-แคปิตอล |
| ฮ่องกงแอร์ไลน์ (HX) | Hong Kong Airlines | เฉพาะขนส่ง : ฮ่องกง |
| ดร๊าก่อนแอร์ (KA) | Dragon Air | ฮองคอง |
แหล่งข้อมูลอื่น

Official website of Zhengzhou Xinzheng International Airport (in Chinese) เก็บถาวร 2012-12-10 ที่ archive.today
Airport information for ZHCC at World Aero Data. Data current as of October 2006.
นาคปรก

นาคปรก (/นาก-ปฺรก/) สามารถหมายถึง
พระพุทธรูปปางนาคปรก - ชื่อพระพุทธรูปปางหนึ่ง
นาคปรก - ภาพยนตร์ไทยเมื่อ พ.ศ. 2553
ซัตสึกิ ยูกิโนะ

| ซัตสึกิ ยูกิโนะ |
| --- | --- |
เกิด: 25 พฤษภาคม พ.ศ. 2513 (54 ปี) ยูกิ อิโนอูเอะ  (ญี่ปุ่น: 井上 由起; โรมาจิ: Inoue Yuki)
อาชีพ: นักพากย์
ซัตสึกิ ยูกิโนะ (ญี่ปุ่น: 雪野 五月 (เดิม 雪乃 五月); โรมาจิ: Yukino Satsuki) หรือในชื่อจริงว่า ยูกิ อิโนอูเอะ (ญี่ปุ่น: 井上 由起; โรมาจิ: Inoue Yuki) เป็นนักพากย์หญิงชาวญี่ปุ่น เกิดเมื่อวันที่ 25 พฤษภาคม พ.ศ. 2513 ที่เมืองโอตสึ จังหวัดชิงะ ประเทศญี่ปุ่น
ผลงานพากย์

ตัวหนา คือบทที่เป็นตัวเอก หรือตัวเด่นของเรื่อง
ผลงานพากย์ > อนิเมะ

เทพมรณะ รับบทเป็น ชิโฮอิน โยรุอิจิ (ร่างมนุษย์)
แคลนนาด รับบทเป็น มิซาเอะ ซางาระ
เทพอสูรจิ้งจอกเงิน รับบทเป็น ฮิงุราชิ คาโงเมะ
แว่วเสียงเรไร รับบทเป็น โซโนะซากิ มิอง และ โซโนะซากิ ชิอง
ฮิคารุเซียนโกะ รับบทเป็น อิชิกาว่าซัง
ผ่ากฎอลเวง รับบทเป็น มาริริน แครี่
บ้านพักอลเวง รับบทเป็น โอโตฮิเมะ มุทสึมิ
ชมรมคนน็อตหลุด รับบทเป็น คาสุคาเบะ ซากิ
กินทามะ รับบทเป็น ชิมูระ ทาเอะ
เรฟ ผจญภัยเหนือโลก รับบทเป็น คัทเทิลย่า กลอรี่
ธงชาติมาดากัสการ์

| --- | --- |


การใช้: ธงชาติ
สัดส่วนธง: 2:3
ประกาศใช้: 14 ตุลาคม 1958
ลักษณะ: ลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน ตอนต้นธงเป็นแถบสีขาวตามแนวตั้ง กว้างเป็น 1 ใน 3 ส่วนของความยาวธง ส่วนที่เหลือตอนปลายธงแบ่งครึ่งตามแนวนอน ครึ่งบนเป็นพื้นสีแดง ครึ่งล่างพื้นสีเขียว
 


การใช้: ธงประจำตำแหน่งประธานาธิบดี
สัดส่วนธง: 2:3
ลักษณะ: ธงชาติมาดากัสการ์ มีตราแผ่นดินมาดากัสการ์อยู่ตรงกลางธง และมีอักษรย่อ "R. M." อยู่ในบริเวณคันธง
 
ธงชาติมาดากัสการ์ เริ่มใช้อย่างเป็นทางการเมื่อวันที่ 14 ตุลาคม พ.ศ. 2501 ซึ่งเป็นช่วงที่ประเทศนี้เตรียมการลงประชามติต่อสถานะของประเทศในประชาคมฝรั่งเศส และเป็นเวลาก่อนหน้าการประกาศเอกราชจากประเทศฝรั่งเศส 2 ปี ลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน ตอนต้นธงเป็นแถบสีขาวตามแนวตั้ง กว้างเป็น 1 ใน 3 ส่วนของความยาวธง ส่วนที่เหลือตอนปลายธงแบ่งครึ่งตามแนวนอน ครึ่งบนเป็นพื้นสีแดง ครึ่งล่างพื้นสีเขียว
สีในธงชาติมาร์ดากัสการ์นี้สะท้อนถึงประวัติศาสตร์ของประเทศ ความปรารถนาในอิสรภาพ และชนชั้นในสังคมมาร์ดากัสการ์ โดยสีแดงและสีขาวนั้นคือสีธงของสมเด็จพระราชินีรานาวาโลนาที่ 3 (Ranavalona III) กษัตริย์พระองค์สุดท้ายแห่งราชอาณาจักรเมรินา (Merina kingdom) ซึ่งพ่ายแพ้ต่อฝรั่งเศสในปี พ.ศ. 2439 และสีนี้อาจเป็นเครื่องบ่งบอกว่าชาวมาร์ดากัสการ์มาจากคนในภูมิภาคเอเชียตะวันออกเฉียงใต้ ดังปรากฏการใช้สีดังกล่าวนี้ร่วมกันในธงชาติอินโดนีเซีย ส่วนสีเขียวหมายถึงชนชั้นโฮวา (Hova) อันเป็นชนชั้นสามัญชนในสังคมมาร์ดากัสการ์ ซึ่งมีบทบาทสำคัญในการต่อต้านและเรียกร้องเอกราชจากฝรั่งเศส
แหล่งข้อมูลอื่น

ธงชาติมาดากัสการ์ ที่ Flags of the World (อังกฤษ)
| ด ค กธงชาติของประเทศและดินแดนในทวีปแอฟริกา |
| --- | --- |
 กานา  กาบอง  กาบูเวร์ดี  กินี  กินี-บิสเซา  แกมเบีย  โกตดิวัวร์  คอโมโรส  เคนยา  แคเมอรูน  จิบูตี  ชาด  ซิมบับเว  ซูดาน  เซเชลส์  เซนต์เฮเลนา (สหราชอาณาจักร)  เซเนกัล  เซาตูแมอีปริงซีป  ซูดานใต้  เซียร์ราลีโอน  แซมเบีย  โซมาเลีย  ตูนีเซีย  โตโก  แทนซาเนีย  นามิเบีย  ไนจีเรีย  ไนเจอร์  บอตสวานา  บุรุนดี  บูร์กินาฟาโซ  เบนิน  มอริเชียส  มอริเตเนีย  มาดากัสการ์  มาลาวี  มาลี  โมซัมบิก  โมร็อกโก  ยูกันดา  รวันดา  เรอูว์นียง (ฝรั่งเศส)  ลิเบีย  เลโซโท  ไลบีเรีย  สาธารณรัฐคองโก  สาธารณรัฐประชาธิปไตยคองโก  สาธารณรัฐแอฟริกากลาง  อิเควทอเรียลกินี  อียิปต์  เอธิโอเปีย  เอริเทรีย  เอสวาตินี  แองโกลา  แอฟริกาใต้  แอลจีเรีย